Paterna invertirà més de 55.000 euros a rehabilitar l’estructura de la torre El Calvari
26/10/2015

# Paterna invertirà més de 55.000 euros a rehabilitar l’estructura de la torre El Calvari

[![Paterna invertirà més de 55.000 euros a rehabilitar l’estructura de la torre El Calvari](/images/noticias/2015/10/calvari.jpg)](/images/noticias/2015/10/calvari.jpg)

26.10.2015

L’Alcalde de Paterna, Juan Antonio Sagredo, vol recuperar per a la localitat “un balcó privilegiat a l’Horta que l’Ajuntament obrirà perquè la ciutadania puga disfrutar d’este enclavament”

L’Ajuntament de Paterna invertirà més de 55.000 euros a rehabilitar l’estructura de la coneguda torre d’El Calvari, que en l’actualitat està apuntalada i l’interior del qual serà reforçat.

L’obra, que compta amb un pressupost total de 55.075,34 euros, serà financerament sostenible, haurà d’estar finalitzada en un termini de 3 mesos i se sufragarà amb càrrec al pla costejat per Pla d'Inversions Productives,

L’Alcalde de Paterna, Juan Antonio Sagredo, vol recuperar per a la localitat “un balcó privilegiat a l’Horta que l’Ajuntament obrirà al públic perquè la ciutadania puga disfrutar d’este enclavament”.

I és que esta és una zona que disposa d’extraordinàries vistes sobre el riu, l’horta de Paterna i nombroses poblacions d’al voltant. En l’actualitat, es troba tancada al públic i l’Ajuntament està estudiant que puga obrir-se per a gaudi de la ciutadania.